**ROMÂNIA**

JUDEŢUL ARAD

**COMUNA ŞILINDIA**

**CONSILIUL LOCAL**

Silindia,nr.384,tel.0257/372700,0257/372701,Fax 0257/372703, e-mail:primariasilindia@gmail.com

**H O T Ă R Â R E A Nr.84**

Din 27 octombrie 2023

Privind aprobarea măsurilor necesare pentru interzicerea abandonării, aruncării sau gestionării necontrolate a deşeurilor pe raza Comunei Șilindia, Judetul Arad

Consiliul Local al Comunei Șilindia,

Având în vedere :

* Prevederile art.59,alin.(1), lit.a) şi cele ale alin.(2) din Legea nr.211/2011 privind regimul

deşeurilor, republicata;

* Prevederile art. 1, ale art. 2, alin. (2) - alin. (3), ale art. 4, alin. (1) si cele ale art. 8, alin.

(2), lit. d), alin. (3)- alin. (4) din O.G. nr. 2/2001 privind regimul juridic al contravenţiilor,cu modificările si completările ulterioare;

* Rapoartele comisiilor de specialitate;
* -Avizul favorabil al comisiei de specialitate ;
* -Referatul de aprobare al primarului comunei Şilindia;
* -Numărul de ... voturi „ pentru” ... „abțineri”...„împotrivă” al consilierilor din total de 9 ;

În temeiul art.art. 139 alin.3 lit.a şi c şi 196 alin.1 lit.a din O.U.G 57/2019

privind Codul Administrativ,

**H O T Ă R Ă Ș T E :**

**Art.1.** Se aprobă măsurile necesare pentru interzicerea abandonării, aruncării sau gestionării necontrolate a deşeurilor, conform anexei care face parte integrantă din prezenta hotărâre.

**Art.2.** Abandonarea, aruncarea şi gestionarea necontrolată a deşeurilor pe domeniul public cât şi pe cel privat de pe teritoriul administrativ al Comunei Șilindia constituie contravenție şi se sancţionează cu amendă contravenţională cuprinsă între 100-300 RON pentru persoanele fizice și între 2500-5000 RON pentru persoanele juridice.

**Art.3.** Pe lângă sancţiunea principală a amenzii se instituie măsură complementară de aducere a terenului la starea iniţială.

**Art.4.** Constatarea și sancţionarea contravenţiilor se face conform prevederilor normative în vigoare.

**Art.5.** Contravenientul poate achita pe loc sau în termen de 48 ore de la data încheierii procesului verbal de contravenție ori, după caz, de la data comunicării acestuia, jumătate din minimul amenzii prevăzute pentru contravenţia săvârşită, agentul constatator făcând menţiunea expresă despre această posibilitate în procesul verbal.

**Art.6.** Primarul comunei Șilindia, judetul Arad, prin intermediul Compartimentului de Mediu va asigura punerea în aplicare a prevederilor prezentei hotărâri.

**Art.7.** Prezenta hotărâre se adoptă în completarea reglementărilor adoptate sau emise, de autorităţile din administraţia publică locală a comunei Șilindia, judetul Arad în domeniul protecţiei mediului înconjurător şi gestionării deşeurilor.

**Art.8** Prezenta hotărâre se comunică cu:

* Instituţia Prefectului – Judeţul Arad.
* Primarul comunei Șilindia
* Cetățenii prin afișare la sediul primăriei și pe siteul primăriei

**PREȘEDINTE DE ȘEDINȚĂ,**

**Feher Ștefan**

**Contrasemnează,**

**SECRETAR GENERAL**

**Iercoşan Silvia**